جوہر (خودکشی)

ہندوستان میں راجپوتوں میں یہ رسم تھی کہ اگر جنگ کے حالات میں شکست یقینی ہو چکی ہو تو دشمن کے ہاتھوں زندہ گرفتار ہونے کی بجائے خودکشی کر لی جائے۔ ایسے حالات میں امرا طبقے کی خواتین اپنے بچوں سمیت آگ میں کود جاتی تھیں یا زہر کھا لیتی تھیں۔
تصغیر|چتور کے محاصرے پر خواتین کا آگ میں جلنا۔
تصغیر|350px|رنتمبھور میں خواتین کا زہر کھا کر مرنا۔

یہ رسم عام طور پر رات کو انجام دی جاتی تھی اور اسے قربانی سمجھا جاتا تھا۔ خواتین اپنی شادی کے لباس پہن کر اسے انجام دیتی تھیں۔ اس موقع پر برہمن پجاری وید کے منتر پڑھا کرتے تھے۔ اگلی صبح ان کے مرد نہا دھو کر کیسری (زعفرانی) رنگ کے کپڑے پہن کر اپنی بیویوں اور بچوں کی چتا سے راکھ اپنے ماتھے پر لگا کر قلعے سے باہر نکلتے تھے اور مرنے کے ارادے کے ساتھ دشمن پر ٹوٹ پڑتے تھے۔ خواتین کا اس طرح مرنا جوہر کہلاتا تھا جبکہ مردوں کا لڑتے ہوئے مارا جانا ساکا کہلاتا تھا۔ یہ دونوں رسمیں یکے بعد دیگرے ایک ساتھ انجام پاتی تھیں۔ مردوں کا میدان جنگ میں لڑتے ہوئے مارا جانا عزت کا اعلیٰ ترین درجہ قرار پاتا تھا۔
جوہر کی رسم ستی سے اس طرح مختلف تھی کہ ستی کے وقت نہ جنگی ماحول ہوتا تھا نہ خاوند زندہ ہوتا تھا۔

روایت ہے کہ علاء الدین خلجی نے جب جیسلمیر کے قلعے کا محاصرہ کیا تھا تو سات ماہ کے محاصرے کے بعد 24000 خواتین نے جوہر کی رسم میں خودکشی کی۔ مگر مؤرخین اس واقعے پر کافی شک کی نگاہوں سے دیکھتے ہیں۔ اس کی بڑی بڑی وجہ پدماوتی یا پدمنی، جسے اس جنگ کا محرک مانا گیا ہے، اس کے وجود کا کوئی تاریخی ثبوت نہیں ہے۔

 مزید دیکھیے 
 ستی (رسم)
 امتحان بے گناہی
 ونی
 لارڈ ولیم بنٹنک
 کارو کاری

 حوالہ جات 



زمرہ:ایشیا میں حقوق نسواں
زمرہ:بھارت میں موت
زمرہ:بھارتی معاشرہ
زمرہ:تاریخ راجستھان
زمرہ:جنگ میں شریک ہندوستانی خواتین
زمرہ:خواتین اور موت
زمرہ:خودکشی کرنے والی خواتین
زمرہ:خودکشی کی اقسام
زمرہ:خودکشی کے طریقے
زمرہ:دوران جنگ جنسی تشدد
زمرہ:راجپوت ثقافت
زمرہ:رسومات
زمرہ:سنسکرتی الفاظ اور جملے
زمرہ:ضلع چتور گڑھ
زمرہ:قرون وسطی جنگ میں خواتین
زمرہ:مذہبی تحریکوں میں حقوق نسواں
زمرہ:موت کی رسومات
زمرہ:ہندوستانی خواتین کی تاریخ
زمرہ:ویکی ڈیٹا سے مختلف مختصر وضاحت
زمرہ:مذہب اور خود کشی
زمرہ:تاریخ راجپوت
زمرہ:تاریخ خواتین
زمرہ:بھارت میں ہندومت
زمرہ:بھارت کی ثقافتی تاریخ